เรื่องร้องเรียน: ร้องเรียนเรื่องการใช้อาคารผิดประเภท  ห้องเลขที่ 99/442 ชั้น 26 The capital condo ราชปรารภ-วิภาวดี  เลขที่ 99 ถนนดินแดง แขวงสามเสนใน เขตพญาไท กท 10400  คอนโดนี้ขออนุญาตก่อสร้าง และจดทะเบียนเป็นอาคารชุดพักอาศัย แต่พฤติกรรมของผู้ใช้อาคารห้องนี้ เป็นการใช้เพื่อผลิตสินค้า และประกอบธุรกิจการค้ามากกว่าการใช้เพื่อพักอาศัยปกติ รวมทั้งยังสร้างความเดือดร้อนรำคาญต่อผู้พักอาศัยในบริเวณใกล้เคียงทุกวัน ตลอดเวลา เป็นระยะเวลานานนับปี   ช่วงหลังนี้ การใช้อาคารผิดประเภทดังกล่าวได้สร้างความเดือดร้อนหนักขึ้นเรื่อยๆ ตามรายละเอียดดังนี้  1. ในห้องมีเสียงดัง กึกกักๆ เหมือนวางของแข็ง หรือวางขวดกระแทกลงบนพื้นห้อง บางครั้งเหมือนการเคาะขวด หรือใช้อุปกรณ์ทุบสินค้า 2. มีเสียงและแรงสั่นสะเทือน ดังหึ่งๆ เหมือนเสียงเครื่องที่ใช้มอเตอร์ปั่น วันหนึ่งไม่ต่ำกว่า 10-20 ครั้ง ครั้งละประมาณ 40 นาที เริ่มตั้งแต่เช้าจนดึก ซึ่งผิดปกติวิสัยของการพักอาศัยของคนปกติทั่วไป 3. เสียงและแรงสั่นสะเทือนเกิดขึ้นทุกวัน โดยเริ่มตั้งแต่เวลาประมาณ 8 โมงเช้า เรื่อยไปจนถึงตี 3 ตี 4 หรือบางวันอาจจะนานกว่านั้น โดยเฉพาะช่วงยามวิกาลหลังเที่ยงคืน เป็นช่วงที่มีเสียงดังและแรงสั่นสะเทือนถี่ๆมากกว่าช่วงอื่น สร้างปัญหาใหญ่ในการนอนของผู้พักอาศัยใกล้เคียง 4. มีคนเดินเข้าออกในห้องบ่อยมาก โดยมีเสียงเปิดปิดประตูทั้งช่วงกลางวันและกลางคืน สามารถตรวจสอบได้จากกล้องวงจรปิดของคอนโด 5. ประเด็นหลักคือ การผลิตสินค้าเพื่อการพาณิชย์ในอาคารชุดพักอาศัย แล้วยังก่อให้เกิดความเดือดร้อนต่อผู้อื่น เหตุใดนิติบุคคลจึงไม่รู้ไม่เห็น และปล่อยให้ใช้อาคารผิดประเภทอยู่อย่างนี้ ติดต่อกันมาเป็นเวลายาวนานขนาดนี้ได้อย่างไร ซึ่งการกระทำนี้เป็นการกระทำที่ผิดกฎหมายด้วยหรือไม่อย่างไร  หากพฤติกรรมต่างๆเหล่านี้เป็นการบ่งบอกถึงการใช้อาคารผิดประเภทที่ไม่สมควรกระทำ และไม่ถูกต้องตามกฏหมายหรืออย่างไรแล้ว โปรดพิจารณาดำเนินการกับผู้มีส่วนเกี่ยวข้องเพื่อระงับเหตุแห่งความเดือดร้อนต่างๆที่กล่าวมานี้จะเป็นพระคุณอย่างสูง
การดำเนินการของเจ้าหน้าที่: เจ้าหน้าที่ฝ่ายโยธาได้มีหนังสือถึงนิติบุคคลอาคารชุดขอเข้าตรวจสอบอาคาร ตามเอกสารที่แนบ
ความเห็นของผู้แจ้ง: ขอขอบคุณท่าน ผอ. และเจ้าหน้าที่ทุกท่านเป็นอย่างสูง สำหรับการให้ความช่วยเหลือตามอำนาจหน้าที่ของท่านอย่างเต็มกำลังและรวดเร็วมาโดยตลอด ทั้งนี้ ถึงแม้ว่าปัญหาจะยังไม่คลี่คลายลงในขณะนี้ ผู้ร้องเรียนก็จะพยายามสู้ในทุกรูปแบบต่อไปเพื่อความเป็นธรรม และเพื่อทวงคืนสิทธิขั้นพื้นฐานในการดำรงชีวิตประจำวันอย่างปกติสุข
พื้นที่: แขวงสามเสนใน เขตพญาไท กรุงเทพมหานคร